Kirjapiiri lukee syyslukukaudella 2025
Kokoontumiset kirjaston lukusalissa merkittyinä maanantaina 17-18.30 

Elokuu 18.8.
Caroline Alexander: Endurance;
	 Shackletonin legendaarinen Antarktiksen retki, Otava 1999, 211s.
Jukka Tuhkuri: Jään voima , Siltala 2024, 380 s

Kukaan ei ollut ylittänyt Etelämannerta rannikolta rannikolle vielä 1910 -luvuna lussa , kun Ernest Shackletonin laiva lähti matkaan. Endurance ei kuitenkaan päässyt edes suunniteltuun lähtöpisteeseen Etelämantereen reunalle. Alus jäi kiinni Weddellinmeren ahtojäähän ja ajelehti jään mukana melkein vuoden, kunnes ei enää kestänyt jäiden puristusta ja upposi.
Yli sata vuotta myöhemmin, maaliskuussa 2022, kansainvälinen tutkimusretkikunta ja Raumalla rakennettu jäätämurtava tutkimusalus SA Agulhas II löysivät hyvässä kunnossa olevan Endurancen hylyn kolmen kilometrin syvyydestä läheltä Antarktista. Retkikunnan suomalainen jäätutkija Jukka Tuhkuri kertoo kirjassaan Jään voima Shackletonista, Endurancen matkasta sekä Endurancen löytämisestä.

Syyskuu 8.9.
Rachel Kushner: Luomisen järvi, Tammi 2024, 417 s.

Vakoojajännäri yhdistettynä filosofiseen pohdintaan ihmisen syvimmästä olemuksesta, menneestä ja tulevasta: harvinainen yhdistelmä, jossa moni ei ole onnistunut. Myös Luomisen järvessä yhteiskunta kuohuineen on monin paikoin läsnä. Teos sijoittuu Etelä-Ranskaan, jossa toimineeseen ympäristöaktiivien yhteisöön poliisi iski vuonna 2008. 

Lokakuu 6.10.
Petri Tamminen: Sinua, sinua , Otava 2025, 144s.   ja joku muu Tammisen teos
Romaani nuoruudesta, Prahasta, nuoruudenrakkauden pitkästä varjosta. Miehestä, jota on aina rakastettu, mutta joka ei osaa ottaa rakkautta vastaan. Äidistä, joka hänkin oli kerran nuori, ja joka rakasti. Vaimosta, joka tietää, mitä rakkaus on.
Petri Tamminen (s.1966) on tiukan lauseen ja lakonisen huumorin mestari. 
   ja muita Tammisen haikeanhauskoja, pieniä kirjoja esim:
◦	Enon opetukset, romaani, 2006 Otava 
◦	Mitä onni on, romaani, 2008 Otava 
◦	Muita hyviä ominaisuuksia, romaani, 2010 Otava 
◦	Rikosromaani, 2012 Otava ,172 s
◦	Meriromaani, 2015 Otava 
Marraskuu 3.11.
Edmund de Waal: Jänis, jolla on meripihkan väriset silmät,
 Schilds&Söderströms, 2013, 340 s,

Englantilainen taidekeraamikko Edmund de Waal kuvaa kirjassa juutalaisen pankkiirisukunsa monipolvisen historian seuraamalla 264 kappaleen netsukekokoelman vaiheita Pariisista Wieniin ja lopulta takaisin Japaniin. de Waalin suku menetti sodassa liki kaiken, paitsi 264 japanilaista miniatyyriveistosta. Niiden ympärille syntyi valloittava tarina selviytymisestä ja karu kertomus juutalaisvihasta. Teoksen luettuaan tietää monta asiaa japanilaisesta koristetaiteesta ja yhdestä juutalaissuvusta, mutta vielä enemmän antisemitismin lähihistoriasta.
Lukija tajuaa, miten antisemitismi on noudattanut vuosisataisia kaavoja ja vaikuttanut moderniin juutalaiseen psyykeen. Ja mikä järkyttävintä, hän näkee, että samat mekanismit näkyvät nyky-Euroopassakin kaikkialla, missä muukalaisvastainen uusoikeisto nostaa päätään.

Joulukuu 1.12.
Mikael Niemi: Silkkiin kääritty kivi, Like 2025, 512 s.
Rakastettu kirjailija on palannut! Armoitetun tarinaniskijän romaani on eeppinen tarina työväen oloista, rakkaudesta, taistelusta ja halki aikojen kantavasta rakkaudesta pohjoiseen luontoon.
Suonkaivuu keskeytyy Pajalassa, kun kaivauksista löytyy vanhoja ihmisjäänteitä. Jäljet vievät sukupolvien takaiseen ankaraan aikaan, jolloin Tornionjokilaakson työläiset nousivat köyhyydestään ja alkoivat vaatia oikeuksia.
Vihan voimaa ja aatteen paloa.

Tammikuu 12.1.
Frode Grytten : Päivä , jona Nils Vik kuoli, WSOY 2025, 197 s.
Frode Grytten(s. 1960) on norjalainen kirjailija ja toimittaja, jonka esikoisrunokokoelma ilmestyi vuonna 1983.  Päivä jona Nils Vik kuoli on palkitun toimittaja-kirjailijan hartaasti odotettu romaani, jolla hän palaa kirjalliselle kentälle vuosikymmenen julkaisutauon jälkeen.

Kaunista ja tarkkanäköistä proosaa höystettynä kuivalla huumorilla ja ripauksella karkeaa merisuolaa. Päivä jona Nils Vik kuoli on ylistyslaulu luonnonkauniille vuonoille, niillä asuville ihmisille ja tavalliselle arjelle. Samalla se on myös kertomus elinikäisestä rakkaudesta.Päivä jona Nils Vik kuoli voitti vuonna 2023 Norjan arvostetuimman kirjallisuuspalkinnon, Brageprisenin.